Инвеститорите от Карадере излизат на светло - Вестник Утро
България | От: Mediapool.bg | 21 март 2014, 11:06 | коментара
Собствениците на "Мадара Юръп", които получиха подкрепа от правителството да осъществят мащабен проект край плажа Карадере в близост до защитена екологична зона, излизат на светло. Това обяви Тим Чадуик, представител на инвеститорите пред Нова телевизия.
В четвъртък вечерта около 2000 души излязоха на протест в София срещу плановете на кабинета да бъде застроена една от малкото останали девствени територии по българското Черноморие. Преди това през целия ден всички министерства и лидерът на БСП Сергей Станишев се включиха в обяснителна акция за "екологичното" застрояване на Карадере.
Собствениците са чужденци и е нормално да са офшорки
"Собствениците на акциите ще бъдат публично достояние следващата седмица. Съгласно българското законодателство, когато става въпрос за голямо дружество, всеки акционер е прозрачен и може да бъде проверен от властите", заяви Тим Чадуик, председател на борда на директорите на "Мадара България пропърти фонд", компанията инвеститор, която иска да строи в Карадере.
Според Търговския регистър 94.99% от "Мадара Юръп" са собственост на регистрираното в Малта дружество "Рейнбоу Малта Холдинг". На последното общо събрание то е представлвано от Яна Пламенова Сенкова от Русе.
Людмил Гачев е банкер, като в момента е съветник на австрийската "Хипоинвестмънтбанк“. В периода 1993-1995 г. е бил член на Надзорния съвет на Корпоративна търговска банка, в която мажоритарен собственик сега е Цветан Василев. Работил е още за Българската външнотърговска банка" - сега "Уникредит Булбанк", на "Хеброс Банк" и някогашната банка "Биохим", става ясно от негова автобиография, публикувана в интернет.
Според справка на комисията по досиетата Людмил Ганчев е бил секретен сътрудник на ІV управление на ДС с псевдоним Михаил. Той е бил вербуван през 1987 г. и е продължил да работи за службите и след 10 ноември 1989 г.